ஹபீஸ் முஹம்மது சயீத்

ஹஃபீஸ் முஹம்மது சயீத்   (Hafiz Muhammad Saeed, உருது: حافظ محمد سعید; பிறப்பு 1950) ஜமாத்-உத்-தாவாவின் அமீர் (தலைவர்) ஆவார். இந்த அமைப்பு ஓர் ஈகை நிறுவனமாக இருப்பினும்  தீவிரவாத இயக்கமான லஷ்கர்-ஏ-தொய்பாவின் முன்னணி அமைப்பாக பரவலாகக் கருதப்படுகிறது. இந்தியாவிற்கு எதிரான தீவிரவாத செயல்களில் ஈடுபட்டுள்ளதாகக் குற்றம் சாட்டப்பட்டுள்ள ஹபீஸ் சயீத் இந்திய காவல்துறையால் மிகவும் தேவைப்படும் தீவிரவாதியாக அறிவிக்கப்பட்டவர். ஐக்கிய நாடுகளின் தீர்மானம் எண் 1267இன்படி திசம்பர் 2008இல் ஜமாத்-உத்-தாவா  ஓர் தீவிரவாத அமைப்பாகவும் ஹபீஸ் சயீத் ஓர் தீவிரவாதியாகவும் அறிவிக்கப்பட்டது.  ஹபீஸ் சயீத் தமக்கு லஷ்கர்-ஏ-தொய்பாவுடன் தொடர்பில்லை என மறுத்துள்ளார்.
 2008 மும்பை தாக்குதல்களில் சாட்டுரைக்கப்பட்ட இவரை காட்டிக் கொடுப்பவர்களுக்கு ஐக்கிய அமெரிக்கா $10 மில்லியன் பரிசுத்தொகை வழங்குவதாக அறிவித்துள்ளது .

மேற்கோள்கள்

1950 பிறப்புகள்
வாழும் நபர்கள்
பாகிஸ்தான் அரசியல்வாதிகள்